Eodem anno [mdix] venerunt scripta de monasterio Vallis gracie in Finlandia circa festum annunciacionis Domini, continentes lamentabilem dolorem de obitu triginta quinque personarum, sororum et fratrum, ibidem in autumpno præterito mortuorum, quasi in uno mense, ex pestilencia. Ideo pecierunt humiliter sibi mitti aliquas personas de monasterio nostro pro sublevamine et reformacione, quod et factum est. Eadem estate circa festum s. trinitatis, videlicet in crastino trinitatis, emisse sunt sex sorores et duo fratres: soror Anna (= Katharina*) Algoti, soror Elisabeth Giorderi, soror Birgitta Petri de Venestada, soror Birgitta Andree, soror Anna Nicolai, soror Elena Svenonis, frater Sveno Thordonis, tunc confessor generalis, et frater Clemens Martini diaconus.